text: Flere passagerer i Billund Lufthavn
  01 marts 2014 kl. 11.43
  I februar måned rejste godt 170.000 passagerer gennem Billund Lufthavn. Det er en lille stigning på 1,6 % i forhold til februar 2013.
  Udenrigsruterne steg med 3,9 %.
  Det svarer til 3.928 passagerer. I alt benyttede 104.197 passagerer udenrigsrutenettet fra Billund i februar. 
  Det er Lufthansa, KLM, SAS og airBaltic, der har haft størst vækst på deres ruter fra Billund.
  Indenrigsruten til København havde i februar 9.584 passagerer, hvilket er en tilbagegang på 414 passagerer, svarende til 4,1 %. Antallet af indenrigspassagerer i Billund udgjorde 6 % af den totale trafik i februar måned.
  Antallet af charterrejsende faldt med 0,2 %, svarende til 97 passagerer.
  Efterårets uroligheder i Egypten har medført, at 10.000 færre gæster er rejst til det nordafrikanske land fra Billund i februar i år ? til gengæld har charterarrangørerne været kreative og dygtige til at finde alternativer til de vestdanske feriegæster.
  